Christian Streich pleacă de la Freiburg! El a fost numit antrenor pe 29 decembrie 2011
Antrenorul echipei de fotbal SC Freiburg, Christian Streich şi-a anunţat plecarea la finalul sezonului.
Christian Streich a anunțat că nu-și va prelungi contractul cu Freiburg, scadent în vară
Streich, care pe 11 iunie va împlini 59 de ani, se află pe banca tehnică a lui Freiburg din ianuarie 29 decembrie 2011 și a decis să nu-şi mai prelungească contractul.
"M-am gândit mult. Am vorbit de mult timp despre asta. A fost mereu foarte, foarte important pentru mine să nu ratez ocazia de a pleca atunci când cred eu că a venit vremea.
Acum e nevoie de o reîmprospătare la nivelul clubului. Această echipă e viața mea și sunt extrem de recunoscător pentru sprijinul și afecțiunea de care am avut parte întotdeauna aici", a declarat Streich, conform Der Spiegel.
Născut la Rhein, comună germană aproape de Franţa şi Elveţia, Streich şi-a petrecut cea mai mare parte a carierei la Freiburg, mai întâi ca jucător, apoi ca antrenor la tineret din 1995.
Sub bagheta sa, Freiburg a cunoscut cea mai bună perioadă din istoria sa. În sezonul trecut, el a condus echipa în 16-imile Europa League pentru prima oară în istoria sa, reeditând performanţa în acest sezon.
Freiburg s-a apropiat cel mai mult de un trofeu major în istorie acum 2 ani, când a pierdut finala Cupei Germaniei la loviturile de departajare, în faţa lui RB Leipzig.
Streich este al doilea cel mai longeviv antrenor al momentului, în fotbalul european, fiind depășit de Diego Simeone, instalat la Atletico Madrid cu numai 6 zile înaintea lui.